**Ympäristötieto:**

Kpl 36

1. **Viimeistele posterisi**

Tarkasta vielä, että posterista löytyy seuraavat tiedot:

* Eläimen nimi
* Mitä tuotteita eläimestä saadaan?
* Minkä kokoinen eläin on?
* Onko niitä Suomessa? Onko niitä muualla maailmassa?
* Mitä ne syövät?
* Mitä nimiä aikuisesta eläimestä käytetään (naaras/koiras). Onko eläinlapselle omaa nimeä? Mikä se on?

Posterin tulee olla myös kuvitettu piirtämällä, koska työhön on varattu kuvataiteen tunti viime viikolta.

1. **Kuvaa esityksesi**

Kun posteri on valmis, harjoittele esittämään se. Kun olet harjoitellut riittävästi, pyydä vaikka vanhempaasi kuvaamaan esityksesi puhelimella. Työtäsi esitellessäsi muista puhua rauhallisesti ja selkeästi sekä riittävän kovalla äänellä, jotta esityksestäsi saa selvän.

1. **Lähetä video ja kuva posterista kaverille arvioitavaksi**

Laita posteristasi sekä videoesittelysi luokkakaverillesi, jonka olen valinnut palautteenantajaksi työllesi. (Saat nimen WhatsApp-viestinä.) Hän antaa sinulle palautteen työstäsi.

**Palautteen antaminen:**

Arvioi työn huolellisuus ja siisteys.

Tarkasta, että työstä löytyvät vaaditut asiat.

Anna palaute työstä WhatsApp-viestillä.

1. **Palauta työ opettajalle**

Kun olet saanut palautteen työstäsi, lähetä **kuva, videoitu esitys sekä palaute kaverilta minulle** WhatsApp-viestillä.

Minulta saat seuraavan arvioinnin:

Kiitettävä/Hyvä/Tsemppaa vielä, joista kiitettävä on paras.